CELEX: 32005D0197
Language: el
Date: 2005-03-09 00:00:00
Title: 2005/197/ΕΚ: Απόφαση της Επιτροπής, της 9ης Μαρτίου 2005, για έγκριση του σχεδίου τεχνικής δράσης 2005 για τη βελτίωση των γεωργικών στατιστικών [κοινοποιηθείσα υπό τον αριθμό Ε(2005) 531]

11.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 65/30
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 9ης Μαρτίου 2005
   για έγκριση του σχεδίου τεχνικής δράσης 2005 για τη βελτίωση των γεωργικών στατιστικών
   [κοινοποιηθείσα υπό τον αριθμό Ε(2005) 531]
   (2005/197/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 96/411/ΕΚ του Συμβουλίου, της 25ης Ιουνίου 1996, για τη βελτίωση των κοινοτικών γεωργικών στατιστικών (1), και ιδίως το άρθρο 4 παράγραφος 1 και το άρθρο 6 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με την απόφαση 96/411/ΕΚ, η Επιτροπή καταρτίζει κάθε χρόνο ένα σχέδιο τεχνικής δράσης για τις γεωργικές στατιστικές.
            
         
               (2)
            
            
               Σύμφωνα με την απόφαση 96/411/ΕΚ, η Κοινότητα συμμετέχει οικονομικά στις δαπάνες που πραγματοποιεί κάθε κράτος μέλος για την προσαρμογή των εθνικών γεωργικών στατιστικών συστημάτων ή για τις προπαρασκευαστικές εργασίες που αφορούν νέες ή αυξανόμενες ανάγκες και που πρέπει να πραγματοποιηθούν στο πλαίσιο ενός σχεδίου τεχνικής δράσης.
            
         
               (3)
            
            
               Είναι βασικό να βελτιωθούν οι πληροφορίες για τη διάρθρωση των γεωργικών εκμεταλλεύσεων, στο πλαίσιο της εφαρμογής των σχετικών κοινοτικών πολιτικών.
            
         
               (4)
            
            
               Είναι σκόπιμο να παγιωθεί το γεωργικό στατιστικό σύστημα και να συνεχιστεί το έργο που υποστηρίχθηκε από τα προηγούμενα σχέδια δράσης. Αυτή τη φορά τα στατιστικά μητρώα των γεωργικών εκμεταλλεύσεων, που αποτελούν προϋπόθεση για όλες τις έρευνες για τις γεωργικές εκμεταλλεύσεις και πραγματική δυσκολία στα περισσότερα κράτη μέλη, αποτελούν τον κύριο τομέα του ετήσιου σχεδίου δράσης.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το σχέδιο τεχνικής δράσης 2005 για τη βελτίωση των γεωργικών στατιστικών (TAPAS 2005), όπως περιλαμβάνεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Μαρτίου 2005.
      
         
            Για την Επιτροπή
         
         Joaquín ALMUNIA
         
         
            Μέλος της Επιτροπής
         
      
   
   
      (1)  ΕΕ L 162 της 1.7.1996, σ. 14· απόφαση όπως τροποποιήθηκε τελευταία από την απόφαση αριθ. 787/2004/ΕΚ του Ευρωπαϊκού Κοινοβουλίου και του Συμβουλίου (ΕΕ L 138 της 30.4.2004, σ. 12).
   
      ΠΑΡΑΡΤΗΜΑ
      ΣΧΕΔΙΟ ΤΕΧΝΙΚΗΣ ΔΡΑΣΗΣ 2005 ΓΙΑ ΤΗ ΒΕΛΤΙΩΣΗ ΤΩΝ ΓΕΩΡΓΙΚΩΝ ΣΤΑΤΙΣΤΙΚΩΝ
      (TAPAS 2005)
      Τα μέτρα που καλύπτονται από το σχέδιο τεχνικής δράσης για τη βελτίωση των γεωργικών στατιστικών το 2005 έχουν ως αντικείμενο την ανάπτυξη ή τη βελτίωση των στατιστικών στους ακόλουθους τομείς:
      
                  α)
               
               
                  στατιστικά μητρώα γεωργικών εκμεταλλεύσεων·
               
            
                  β)
               
               
                  έρευνες για τις μικρές γεωργικές εκμεταλλεύσεις (έρευνες για τις μικρές μονάδες).
               
            Η Επιτροπή θα συμμετάσχει χρηματοδοτικά στα σχέδια που αναπτύσσονται στο πλαίσιο αυτών των μέτρων. Η συνεισφορά αυτή ανά κράτος μέλος δεν θα υπερβεί τα ποσά που αναγράφονται στον πίνακα Α.
      Τα μέτρα που υπέβαλαν τα κράτη μέλη αφορούν:
      1)   Στατιστικά μητρώα γεωργικών εκμεταλλεύσεων
      Η ύπαρξη ενός ενημερωμένου μητρώου γεωργικών εκμεταλλεύσεων αποτελεί τη βάση ενός συνεκτικού και ολοκληρωμένου συστήματος γεωργικών στατιστικών και επίσης, σε περίπτωση συντονισμού με τα εθνικά μητρώα επιχειρήσεων, αποτελεί εργαλείο για την ενοποίηση των γεωργικών πληροφοριών με πληροφορίες από άλλους τομείς.
      Ένα έγκυρο μητρώο αποτελεί βασικό πλαίσιο για δειγματοληψία. Εάν είναι πλήρες και περιλαμβάνει τις κατάλληλες πληροφορίες, μπορεί να επιτρέψει τον αποτελεσματικό σχεδιασμό δειγμάτων π.χ. με κατηγοριοποίηση ανά μέγεθος, είδος δραστηριότητας και τόπο. Ακόμη θα μπορούσε να εξετάσει τη σχέση αποτελεσματικότητας-κόστους των ολοκληρωμένων γεωργικών απογραφών. Τα μητρώα επίσης παρέχουν χρήσιμες πληροφορίες για τη δημογραφική κατάσταση των γεωργικών εκμεταλλεύσεων.
      Ένα εναρμονισμένο μητρώο επίσης θα προσέφερε την ευκαιρία για δειγματοληψίες και έρευνες με αξιόπιστες εκτιμήσεις σε επίπεδο ΕΕ και θα μείωνε ουσιαστικά την επιβάρυνση για τους ερωτώμενους.
      2)   Έρευνες για τις μικρές γεωργικές εκμεταλλεύσεις
      Οι «μικρές μονάδες» είναι σημαντικές, σε ό,τι αφορά τους αριθμούς και το μερίδιο στη γεωργική παραγωγή, ιδίως στα νέα κράτη μέλη. Σε ορισμένα από τα εν λόγω κράτη, οι μικρές μονάδες δεν καλύπτονται πάντα επαρκώς από τις γεωργικές έρευνες, με το ενδεχόμενο του αποκλεισμού μεγάλου αριθμού μονάδων που δραστηριοποιούνται στην παραγωγή γεωργικών αγαθών.
      Στο πλαίσιο των δράσεων TAPAS 2005 για τις μικρές μονάδες, η Eurostat αναμένει εισηγήσεις, μεταξύ άλλων, για τα ακόλουθα ερωτήματα:
      Ποιος πρέπει να είναι ο ορισμός των μικρών μονάδων;
      Ποιο πρέπει να είναι το κατώτατο όριο για να συμπεριλαμβάνονται οι εν λόγω μονάδες στα στατιστικά μητρώα γεωργικών εκμεταλλεύσεων;
      Σε ποιο βαθμό πρέπει να καλύπτονται οι μικρές μονάδες που περιλαμβάνονται στα εν λόγω μητρώα (σε ό,τι αφορά τη συχνότητα, τα χαρακτηριστικά);
      Πίνακας A
      ΣΧΕΔΙΟ ΤΕΧΝΙΚΗΣ ΔΡΑΣΗΣ 2005
      ΕΕ 25
      Μέγιστη χρηματοδοτική συμμετοχή της Κοινότητας στις δαπάνες
      
                  (σε χιλιάδες ευρώ)
               
            
                  Χώρα
               
               
                  Μητρώο γεωργικής εκμετάλλευσης
               
               
                  Μικρές μονάδες
               
               
                  Σύνολο
               
            
                  CZ
               
               
                  60 000
               
               
                   
               
               
                  60 000
               
            
                  DE
               
               
                  243 000
               
               
                   
               
               
                  243 000
               
            
                  EE
               
               
                  53 856
               
               
                   
               
               
                  53 856
               
            
                  IT
               
               
                  311 440
               
               
                   
               
               
                  311 440
               
            
                  CY
               
               
                  42 000
               
               
                   
               
               
                  42 000
               
            
                  LV
               
               
                  64 069
               
               
                  18 083
               
               
                  82 152
               
            
                  LT
               
               
                   
               
               
                  9 000
               
               
                  9 000
               
            
                  HU
               
               
                   
               
               
                  29 700
               
               
                  29 700
               
            
                  AT
               
               
                  446 639
               
               
                   
               
               
                  446 639
               
            
                  PL
               
               
                  45 000
               
               
                   
               
               
                  45 000
               
            
                  PT
               
               
                  175 844
               
               
                   
               
               
                  175 844
               
            
                  SI
               
               
                   
               
               
                  113 400
               
               
                  113 400
               
            
                  SK
               
               
                  54 000
               
               
                  45 000
               
               
                  99 000
               
            
                  UK
               
               
                  187 000
               
               
                   
               
               
                  187 000
               
            
                  Σύνολο
               
               
                  1 682 849
               
               
                  215 183
               
               
                  1 898 032